เลโก้
เลโก้ () เป็นของเล่นในรูปแบบตัวต่อพลาสติก ซึ่งเริ่มผลิตครั้งแรกที่เมืองบิลลุนด์ (Billund) ประเทศเดนมาร์ก โดยช่วงแรกผลิตจากไม้ เลโก้มีลักษณะเป็นชิ้นพลาสติก หลายสีและลักษณะเหมือนก้อนอิฐมีขนาดต่าง ๆ กันที่มีปุ่มและร่องเพื่อการประกอบ โดยไม่ต้องใช้กาว เพื่อให้ผู้เล่นนำไปสร้างสรรค์ต่อเป็นรูปร่างต่าง ๆ ปัจจุบันมีมากกว่า 6,000 ชุด
มหัศจรรย์อัศวินเลโก้
มหัศจรรย์อัศวินเลโก้ (อังกฤษ:LEGO NEXO Knight) เป็นละครแอนิเมชัน ที่กล่าวถึงเรื่องราวของอัศวินเลโก้ที่ต้องออกปราบปรามเหล่ามารร้าย ให้เสียงพากย์โดย ไมเคิล อดัมท์เวทท์, แคทเทอรีน บาร์, แกรี่ ชาร์ค, ไมเคิ้ล แดนเกอร์ฟิลด์ ออกอากาศทางช่อง การ์ตูนเน็ทเวิร์ค ในต่างประเทศ ละครโทรทัศน์เรื่องนี้มีถึง 4 ฤดูกาล และในประเทศไทย ละครเรื่องนี้ออกอากาศทางช่อง โมโน 29 แต่ออกอากาศเพียงแค่ 3 ฤดูกาล และออกอากาศตอนจบในวันที่ 7 กรกฎาคม พ.ศ. 2560